  Анжелика Тихонова корреспондент 2020-тӥ арын Удмуртиысь ожгар ужрадъёсы пыриськем 50 ветеранъёс но сӧсырмемъёс улон интызэс умоятозы, солы федерал коньдэтысь 38 миллион манет висъязы. Со сярысь элькун тӧролэн но кивалтэтлэн пресс-службазы ивортэ. Федерал программая юрттэт басьтыны быгато улон интызэс умоятыны кулэяськисьёс пӧлы пыртэм но 2005-тӥ арысь 1-тӥ толшорозь учётэ султэм ожгар ужрадъёсы пыриськем ветеранъёс, сӧсырмемъёс но сӧсыр пиналъёсты будэтӥсь семьяос Та дырлы ожгар ужрадъёсысь ветеранъёслы но сӧсырмемъёслы юрт пуктыны яке басьтыны одӥг пол висъяськись коньдонлы 48 свидетельствоос сётӥзы ини. Сизьым адями юрттэтэз уже кутӥз. Мукетъёсыз кельшымон юрт быръё на яке вузан-басьтон сярысь огкылъёс гожто. Свидетельствоосты сётон ужез азьланьтозы. Озьы ик Чернобыльын шимучырлэсь бервылзэ утялтонэя пыриськем но улон интызэс амалтэк воштоно луэм муртъёслы улон интылы кун сертификатъёс сётоыны ужкагазъёсты дасянэз но азинтыны малпало.  Тодэ вайытом, Удмуртиын улон интылы кулэяськись ваньмыз Быдӟым Атыкай ожысь ветеранъёс но соослэн семьяоссылэн ёзчиоссы коньдонэн юрттэт басьтӥзы ни. Куашкан калэ вуэм юртъёсын улӥсьёсты выжтон понна элькунэ 41 миллион манет вуиз.  Тегъёс: Мерлык Ижкар улонинты Удмуртия сӧсыръёс коньдон ветеранъёс  